Úradný vestník L 130 , 12/05/2001 S. 0033 - 0034



Smernica Komisie 2001/31/ES z 8. mája 2001, ktorou sa prispôsobuje technickému pokroku smernica Rady 70/387/EHS týkajúca sa dverí motorových vozidiel a ich prípojných vozidiel (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1] naposledy zmenenú a doplnenú smernicou Európskeho parlamentu a Rady 2000/40/ES [2], najmä na jej článok 13 ods. 2, so zreteľom na smernicu Rady 70/387/EHS z 27. júla 1970 o aproximácii právnych predpisov členských štátov, týkajúcich sa dverí motorových a ich prípojných vozidiel [3] naposledy zmenenú a doplnenú smernicou Komisie 98/90/ES [4], najmä na jej článok 3, keďže: (1) Smernica 70/387/EHS je jednou zo samostatných smerníc postupu ES typového schvaľovania stanoveného v smernici 70/156/EHS. Následne, ustanovenia uvedené v smernici 70/156/EHS týkajúce sa systémov vozidla, komponentov a samostatných technických jednotiek platia pre túto smernicu. (2) Smernica 98/90/ES zaviedla konštrukčné požiadavky pre schodíky a držadlá kabíny, aby sa zvýšila bezpečnosť osôb vstupujúcich alebo opúšťajúcich priestor vodiča niektorých ťažkých nákladných vozidiel. (3) Určité kabíny pre vodičov nachádzajúce sa v súčasnosti na trhu nemôžu spĺňať špecifické požiadavky zavedené smernicou 98/90/ES, hoci ich úroveň bezpečnosti sa považuje za ekvivalentnú. Je preto nutné ďalej upresniť technické požiadavky, aby mohli byť také kabíny povolené. (4) Opatrenia tejto smernice sú v súlade so stanoviskom Výboru pre prispôsobenie sa technickému pokroku zriadeného podľa smernice 70/156/EHS, PRIJALA TÚTO SMERNICU: Článok 1 Smernica 70/378/EHS sa týmto mení a dopĺňa v súlade s prílohou k tejto smernici. Článok 2 1. S účinnosťou od 1. októbra 2001 nemôžu členské štáty z dôvodov týkajúcich sa dverí vozidla: - odmietnuť udeliť pre typ vozidla ES typové schválenie alebo národné typové schválenie, alebo - zakázať predaj, registráciu vozidiel alebo ich uvedenie do prevádzky, ak vozidlá spĺňajú požiadavky smernice 70/387/EHS zmenenej a doplnenej touto smernicou. 2. S účinnosťou od 1. decembra 2001 členské štáty: - viac neudeľujú ES typové schválenie, a - môžu odmietnuť udeliť národné typové schválenie pre nový typ vozidla z dôvodov týkajúcich sa dverí vozidla, ak nie sú splnené požiadavky smernice 70/387/EHS zmenenej a doplnenej touto smernicou. Článok 3 1. Členské štáty najneskôr do 30. septembra 2001 prijmú zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie základných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 4 Táto smernica nadobúda účinnosť na dvadsiaty deň po jej uverejnení v Úradnom vestníku Európskych spoločenstiev. Článok 5 Táto smernica je adresovaná členským štátom. V Bruseli 8. mája 2001 Za Komisiu Erkki Liikanen člen Komisie [1] Ú. v. ES L 42, 23.2.1970, s. 1. [2] Ú. v. ES L 203, 10.8.2000, s. 9. [3] Ú. v. ES L 176, 10.8.1970, s. 5. [4] Ú. v. ES L 337, 12.12.1998, s. 29. -------------------------------------------------- PRÍLOHA 1.2.3. Príloha III k smernici 70/387/EHS sa mení a dopĺňa takto: Do bodu 1.2 sa vkladá nasledujúca veta: "Posledná požiadavka neplatí pre vzdialenosť medzi najvrchnejším schodíkom a podlahou kabíny." Siedma zarážka v bode 1.3 sa nahrádza takto: "— Pozdĺžne prekrývanie (J) medzi dvoma po sebe idúcimi schodíkmi toho istého schodišťa alebo medzi najvrchnejším schodíkom a podlahou kabíny… 200 mm." Úvodná časť bodu 2.2.3 sa nahrádza takto: "Okrem toho minimálna vzdialenosť (P) horného okraja rukoväte, držadla alebo ekvivalentného pridržiavaceho zariadenia od podlahy kabína vodiča je:…" --------------------------------------------------